# **Alkoholpolitik 10.klasse – Nyborg Gymnasium**

**Baggrund**

Som led i det generelle dannelsesprojekt, vi udfører på skolerne, afvikler NG forskellige arrange­menter med både et fagligt, dannende og socialt aspekt. Det være sig studieture, cafe­arrange­menter og fester. Disse skal være inkluderende og foregå i en ånd af fællesskab. Alle skal kunne være med og bidrage. Det kan man ikke, hvis alkoholindtagelse bliver dominerende. Derfor sætter NG gennem et fælles kodeks med andre ungdomsuddannelser ensartede rammer, der sikrer, at netop fællesskabet er i højsædet ved alle aktiviteter på skolerne.

Vi vil med dette kodeks sikre, at der kan afvikles sociale aktiviteter med begrænset indtagelse af alkohol på en måde, der harmonerer med dansk kultur og omgangsformer. Ved at oplyse elever og forældre om skolens holdning lægges op til, at alle sammen bidrager til en festkultur præget af fællesskab, ansvar og respekt.

**Rammer**

Alkohol er aldrig tilladt i den almindelige hverdag på skolen. Kun ved de særlige aktiviteter, som er nævnt herunder, dispenseres der.

Fester og cafeer

* Der afvikles et mindre antal fester årligt på skolerne samt en gallafest for hele skolen og en afsluttende fest for 10.klasse (forældrebåret)
* Alle fester er lukkede fester.
* Der er altid personale ved arrangementerne.
* Gratis vand er altid tilgængeligt ved skolens arrangementer
* Elever, der ved deres adfærd viser at have indtaget for meget alkohol, vil blive hjemsendt
* Der udskænkes aldrig drikke med alkoholprocent højere end 5% ved fester.

Der afholdes café-arrangementer og forskellige former for performancebegivenheder (teater, musical og lignende), hvor der kan være begrænset udskænkning af alkohol. Ud over ovenstående er der ikke elevarrangementer med skolen som vært, hvor der serveres alkohol.

Skolerejser

På Nyborg Gymnasium er alle ture 100% alkoholfri. De er en del af skolehverdagen, og derfor er indtagelse af alkohol ikke tilladt.

I øvrigt

Det forventes i øvrigt, at aktiviteter, som eleverne er del af og hvor de fremstår som repræsentanter for skolen, afvikles sobert og ordentligt. Skolen er ikke direkte ansvarlige for adfærd i disse sammenhænge, da de finder sted uden for skolen, men påtager sig et ansvar som oplysende partner, ved at for søge at påvirke eleverne til god, respektfuld og fornuftig adfærd.

Skolen søger særligt gennem oplysning, at påvirke elevers indbyrdes kommunikation om alkohol og arrangementer på sociale medier m.v. så denne kommunikation bliver så inkluderende som muligt og udtrykker, at alle er velkomne i fællesskabet.